סוהאן

ממוזער|סרטון המציג את תהליך הכנת הסוהאן המסורתי של העיר קום 
סוהאן (בפרסית: سوهان) הוא שם כולל למגוון ממתקי טופי שמקורם באזור מערב ודרום אסיה, בין היתר באיראן והודו. הוא דומה לשבירונים הנפוצים באירופה.

הסוהאן הפרסי שמקורו בעיר קום (בפרסית: سوغات قم) עשוי מקמח נבט חיטה, קמח, מי ורדים, סוכר, חמאה או שמן צמחי, חלמון ביצה, זעפרן, הל, שברי שקדים ופיסטוק והוא עשוי כעין עוגייה גדולה ופריכה.

במטבח הדרום אסייאתי ישנו ממתק דומה המכונה סוהאן חלווה (באורדו: سوہن حلوہ), הנעשה באמצעות הרתחת תערובת של מים, סוכר, חלב וקורנפלור עד הפיכתם למוצק, תוך שימוש בגהי כדי למנוע הידבקות למחבת, ובתיבול של זעפרן, שקדים, פיסטוקים והל.

גרסה אירנית נוספת של הממתק המכונה סוהאן אסלי (בפרסית: سوهان عسلی) נעשית עם דבש, סוכר, זעפרן, שקדים, פיסטוקים ואגוזים אחרים (ללא קמח). גרסה זו דומה מעט לטופי קשה ופריך.

בהודו נפוצה גרסה המכונה סוהן פפדי (בהינדי: सोहन पापड़ी) העשוי קמח חומוס, גהי, שקדים, חלב והל, ומוגש בצורת קוביות או פתיתים הנמכרים בקונוס נייר מגולגל.

גרסאות נוספות של הממתק כוללות גם שומשום או חלווה.

קישורים חיצוניים

 סוהאן עסלי – ממתק קרמל, זעפרן ופיסטוק פרסי, באתר מאקו

 מתכון לסוהאן נוסח העיר קום בפייסבוק

קטגוריה:המטבח הפרסי
קטגוריה:המטבח ההודי
קטגוריה:ממתקים